# Službeni list C 169A/2019

| | ISSN 1977-1088 |
| --- | --- |
| Službeni list
  Europske unije | C 169A |
| | |
| Hrvatsko izdanje | Informacije i objave | Godište 62.17. svibnja 2019. |

ISSN 1977-1088

Službeni list

Europske unije

C 169A

Hrvatsko izdanje

Informacije i objave

Godište 62.17. svibnja 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2019/C 169 A/01 | Zajedničko poduzeće za europsko računalstvo visokih performansi (EuroHPC JU) Oglas za radno mjesto izvršnog direktora (Privremeno osoblje — razred AD 14) COM/2019/20038 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2019/C 169 A/01

Zajedničko poduzeće za europsko računalstvo visokih performansi (EuroHPC JU) Oglas za radno mjesto izvršnog direktora (Privremeno osoblje — razred AD 14) COM/2019/20038

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 17.5.2019 | HR | Službeni list Europske unije | CA 169/1 |
| --- | --- | --- | --- |

17.5.2019

HR

Službeni list Europske unije

CA 169/1

---

Zajedničko poduzeće za europsko računalstvo visokih performansi (EuroHPC JU)

Oglas za radno mjesto izvršnog direktora

(Privremeno osoblje – razred AD 14)

COM/2019/20038

(2019/C 169 A/01)

O nama

Zajedničko poduzeće za europsko računalstvo visokih performansi (EuroHPC JU) jest javno-privatno partnerstvo, čiji su članovi Europska komisija, države sudionice koje su države članice Unije ili države pridružene programu Obzor 2020. i članovi iz privatnog sektora, kao što su Europska tehnološka platforma za računalstvo visokih performansi (ETP4HPC) i Udruženje za vrijednost velikih podataka (BDVA). Misija Zajedničkog poduzeća EuroHPC jest razvoj, uvođenje, širenje i očuvanje integrirane vrhunske superračunalne i podatkovne infrastrukture u Uniji te razvoj i potpora visoko konkurentnog i inovativnog ekosustava računalstva visokih performansi. Cilj je Zajedničkog poduzeća EuroHPC uvođenje infrastrukture predeksaskalarnih ili petaskalarnih superračunala u Uniji do 2020. i razvoj tehnologija, aplikacija i vještina potrebnih za realizaciju eksaskalarnih mogućnosti do otprilike 2022./2023. Osim toga, poduprijet će se program istraživanja i inovacija za razvoj tehnologija i superračunala (hardver) te aplikacija (softver) koje bi se upotrebljavale na tim superračunalima.

Zajedničko poduzeće EuroHPC ima sjedište u Luksemburgu.

Osnovano je Uredbom Vijeća (EU) 2018/1488 (1) (dalje u tekstu: Uredba) na razdoblje do 31. prosinca 2026.

Tijekom tog razdoblja maksimalni financijski doprinos Europske unije namijenjen pokrivanju administrativnih troškova i operativnih aktivnosti Zajedničkog poduzeća EuroHPC trebao bi iznositi do 486 000 000 EUR. Države sudionice trebale bi pridonijeti operativnim i administrativnim troškovima Zajedničkog poduzeća iznosom razmjernim financijskom doprinosu Unije.

U razdoblju od 2019. do 2026. u Zajedničkom poduzeću EuroHPC trebalo bi biti zaposleno približno 16 osoba.

Dodatne informacije mogu se pronaći na sljedećim internetskim stranicama: http://eurohpc-ju.europa.eu/.

Opis radnog mjesta:

Izvršni direktor glavni je izvršitelj odgovoran za svakodnevno upravljanje Zajedničkim poduzećem EuroHPC. On svoje zadaće obavlja neovisno i odgovara Upravnom odboru (2).

Izvršni direktor pravni je zastupnik Zajedničkog poduzeća EuroHPC te je kao čelnik zadužen za upravljanje Zajedničkim poduzećem i snosi potpunu odgovornost za njegovo poslovanje, uključujući izvršenje proračuna, i odgovoran je za ostvarenje zadanih ciljeva. Stoga će imati važnu ulogu u ostvarenju ciljeva Zajedničkog poduzeća EuroHPC kako su utvrđeni Uredbom.

U skladu s člankom 9. Statuta iz Uredbe odgovornosti izvršnog direktora obuhvaćaju:

| — | svakodnevno donošenje odluka, a osobito organizaciju, usmjeravanje i nadzor poslovanja Zajedničkog poduzeća EuroHPC i njegova osoblja u okviru ovlasti koje mu je dodijelio Upravni odbor u skladu s člankom 16. stavkom 2. Uredbe o osnivanju Zajedničkog poduzeća; |
| --- | --- |

—

svakodnevno donošenje odluka, a osobito organizaciju, usmjeravanje i nadzor poslovanja Zajedničkog poduzeća EuroHPC i njegova osoblja u okviru ovlasti koje mu je dodijelio Upravni odbor u skladu s člankom 16. stavkom 2. Uredbe o osnivanju Zajedničkog poduzeća;

| — | uspostavu kontakata i sklapanje potrebnih sporazuma s predstavnicima svih dionika i članova Zajedničkog poduzeća EuroHPC (Europska komisija, članovi iz privatnog sektora i države sudionice Zajedničkog poduzeća EuroHPC); |
| --- | --- |

—

uspostavu kontakata i sklapanje potrebnih sporazuma s predstavnicima svih dionika i članova Zajedničkog poduzeća EuroHPC (Europska komisija, članovi iz privatnog sektora i države sudionice Zajedničkog poduzeća EuroHPC);

| — | potpisivanje ugovora o javnoj nabavi, pojedinačnih sporazuma o dodjeli bespovratnih sredstava, odluka i ugovora; |
| --- | --- |

—

potpisivanje ugovora o javnoj nabavi, pojedinačnih sporazuma o dodjeli bespovratnih sredstava, odluka i ugovora;

| — | nadzor rada petaskalarnih i predeksaskalarnih superračunala koja su u vlasništvu Zajedničkog poduzeća EuroHPC ili koja ono financira, uključujući dodjelu Unijina vremena pristupa, poštovanje prava pristupa za korisnike iz akademske zajednice i industrije te kvalitetu pruženih usluga; |
| --- | --- |

—

nadzor rada petaskalarnih i predeksaskalarnih superračunala koja su u vlasništvu Zajedničkog poduzeća EuroHPC ili koja ono financira, uključujući dodjelu Unijina vremena pristupa, poštovanje prava pristupa za korisnike iz akademske zajednice i industrije te kvalitetu pruženih usluga;

| — | izradu i podnošenje Upravnom odboru na usvajanje nacrta godišnjeg proračuna, uključujući odgovarajući plan radnih mjesta u kojem se navodi broj privremenih radnih mjesta prema svakom platnom razredu i funkcijskoj grupi te broj ugovornog osoblja i upućenih nacionalnih stručnjaka; |
| --- | --- |

—

izradu i podnošenje Upravnom odboru na usvajanje nacrta godišnjeg proračuna, uključujući odgovarajući plan radnih mjesta u kojem se navodi broj privremenih radnih mjesta prema svakom platnom razredu i funkcijskoj grupi te broj ugovornog osoblja i upućenih nacionalnih stručnjaka;

| — | izradu i podnošenje Upravnom odboru na usvajanje nacrta godišnjeg plana rada koji obuhvaća opseg poziva na podnošenje prijedloga, poziva na iskaz interesa i poziva na podnošenje ponuda potrebnih za provedbu plana istraživačkih i inovacijskih aktivnosti i planova javne nabave koje je predložio Industrijski i znanstveni savjetodavni odbor te odgovarajućih procjena rashoda koje su predložile države sudionice i Komisija; |
| --- | --- |

—

izradu i podnošenje Upravnom odboru na usvajanje nacrta godišnjeg plana rada koji obuhvaća opseg poziva na podnošenje prijedloga, poziva na iskaz interesa i poziva na podnošenje ponuda potrebnih za provedbu plana istraživačkih i inovacijskih aktivnosti i planova javne nabave koje je predložio Industrijski i znanstveni savjetodavni odbor te odgovarajućih procjena rashoda koje su predložile države sudionice i Komisija;

| — | izradu i provedbu višegodišnjeg strateškog plana i plana rada Zajedničkog poduzeća EuroHPC; |
| --- | --- |

—

izradu i provedbu višegodišnjeg strateškog plana i plana rada Zajedničkog poduzeća EuroHPC;

| — | sastavljanje godišnjeg izvješća o radu s informacijama o pripadajućim rashodima i godišnjih financijskih izvještaja koji se podnose Upravnom odboru; |
| --- | --- |

—

sastavljanje godišnjeg izvješća o radu s informacijama o pripadajućim rashodima i godišnjih financijskih izvještaja koji se podnose Upravnom odboru;

| — | učinkovito upravljanje proračunom Zajedničkog poduzeća EuroHPC u skladu s njegovim financijskim pravilima, a osobito pravodobno osiguranje doprinosa Unije sudionicima u aktivnostima istraživanja, razvoja i inovacija; |
| --- | --- |

—

učinkovito upravljanje proračunom Zajedničkog poduzeća EuroHPC u skladu s njegovim financijskim pravilima, a osobito pravodobno osiguranje doprinosa Unije sudionicima u aktivnostima istraživanja, razvoja i inovacija;

| — | uspostava i osiguranje rada djelotvornog i učinkovitog sustava unutarnje kontrole i izvješćivanje Upravnog odbora o svakoj bitnoj promjeni u njemu; |
| --- | --- |

—

uspostava i osiguranje rada djelotvornog i učinkovitog sustava unutarnje kontrole i izvješćivanje Upravnog odbora o svakoj bitnoj promjeni u njemu;

| — | provedba komunikacijske politike Zajedničkog poduzeća EuroHPC. |
| --- | --- |

—

provedba komunikacijske politike Zajedničkog poduzeća EuroHPC.

Profil kandidata (kriteriji za odabir)

Idealan je kandidat vrhunski i dinamičan stručnjak koji ispunjava sljedeće kriterije za odabir:

| — | rukovoditeljsko iskustvo na visokoj razini i sposobnost vođenja multikulturnog tima, a osobito:






  — | sposobnost motiviranja tima, uključujući administrativno, financijsko i tehničko osoblje u europskom, višekulturnom i višejezičnom okruženju; |
| --- | --- | --- |

—

rukovoditeljsko iskustvo na visokoj razini i sposobnost vođenja multikulturnog tima, a osobito:

—

sposobnost motiviranja tima, uključujući administrativno, financijsko i tehničko osoblje u europskom, višekulturnom i višejezičnom okruženju;

| — | iskustvo u upravljanju značajnim financijskim resursima u nacionalnom, europskom i/ili međunarodnom kontekstu uključujući financiranje iz javnih sredstava; |
| --- | --- |

—

iskustvo u upravljanju značajnim financijskim resursima u nacionalnom, europskom i/ili međunarodnom kontekstu uključujući financiranje iz javnih sredstava;

| — | iskustvo u provedbi sustavâ osiguranja i nadzora kvalitete i metodologijâ upravljanja rizikom te upravljanje njima; |
| --- | --- |

—

iskustvo u provedbi sustavâ osiguranja i nadzora kvalitete i metodologijâ upravljanja rizikom te upravljanje njima;

| — | iskustvo u upravljanju istraživačkim, inovacijskim ili infrastrukturnim programima odnosno programima tehnološkog razvoja u europskom ili međunarodnom okruženju; |
| --- | --- |

—

iskustvo u upravljanju istraživačkim, inovacijskim ili infrastrukturnim programima odnosno programima tehnološkog razvoja u europskom ili međunarodnom okruženju;

| — | tehničko znanje, osobito:






  — | temeljito poznavanje tehnologije i aplikacija računalstva visokih performansi, uključujući strateška, regulatorna i politička pitanja, na nacionalnoj, europskoj i međunarodnoj razini; |
| --- | --- | --- |

—

tehničko znanje, osobito:

—

temeljito poznavanje tehnologije i aplikacija računalstva visokih performansi, uključujući strateška, regulatorna i politička pitanja, na nacionalnoj, europskoj i međunarodnoj razini;

| — | poznavanje nacionalnih, međuvladinih i europskih programa za istraživanje i razvoj u relevantnim tehnološkim područjima Zajedničkog poduzeća EuroHPC; |
| --- | --- |

—

poznavanje nacionalnih, međuvladinih i europskih programa za istraživanje i razvoj u relevantnim tehnološkim područjima Zajedničkog poduzeća EuroHPC;

| — | poznavanje industrijskog okruženja i tehničkih izazova koji su relevantni za područje računalstva visokih performansi; |
| --- | --- |

—

poznavanje industrijskog okruženja i tehničkih izazova koji su relevantni za područje računalstva visokih performansi;

| — | poznavanje institucija EU-a te njihova rada i međudjelovanja te politika EU-a; |
| --- | --- |

—

poznavanje institucija EU-a te njihova rada i međudjelovanja te politika EU-a;

| — | komunikacijske vještine i vještine pregovaranja, a osobito:






  — | sposobnost učinkovite komunikacije s javnošću te uspostave djelotvornih radnih odnosa sa svim relevantnim dionicima; |
| --- | --- | --- |

—

komunikacijske vještine i vještine pregovaranja, a osobito:

—

sposobnost učinkovite komunikacije s javnošću te uspostave djelotvornih radnih odnosa sa svim relevantnim dionicima;

| — | izvrsne vještine pisane i usmene komunikacije te vještine pregovaranja; |
| --- | --- |

—

izvrsne vještine pisane i usmene komunikacije te vještine pregovaranja;

| — | poželjno je vrlo dobro znanje engleskog jezika, glavnog radnog jezika u Zajedničkom poduzeću EuroHPC. |
| --- | --- |

—

poželjno je vrlo dobro znanje engleskog jezika, glavnog radnog jezika u Zajedničkom poduzeću EuroHPC.

Uvjeti za sudjelovanje

Kako bi bili uključeni u postupak odabira, na dan isteka roka za prijavu kandidati moraju ispunjavati sljedeće formalne uvjete:

| — | državljanstvo: kandidati moraju biti državljani države članice Europske unije, EGP-a ili EFTA-e; |
| --- | --- |

—

državljanstvo: kandidati moraju biti državljani države članice Europske unije, EGP-a ili EFTA-e;

| — | sveučilišna diploma: kandidati moraju imati:






  — | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; |
| --- | --- | --- |

—

sveučilišna diploma: kandidati moraju imati:

—

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine;

| — | ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku); |
| --- | --- |

—

ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku);

| — | radno iskustvo: moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Od tih 15 godina najmanje pet godina mora biti stečeno u područjima koja su obuhvaćena aktivnostima Zajedničkog poduzeća, a traženo radno iskustvo mora biti stečeno nakon diplome. |
| --- | --- |

—

radno iskustvo: moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Od tih 15 godina najmanje pet godina mora biti stečeno u područjima koja su obuhvaćena aktivnostima Zajedničkog poduzeća, a traženo radno iskustvo mora biti stečeno nakon diplome.

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (3) u području relevantnom za radno mjesto; |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (3) u području relevantnom za radno mjesto;

| — | jezici: kandidati moraju imati temeljito znanje jednog službenog jezika Europske unije (4) i zadovoljavajuće znanje još jednog službenog jezika Europske unije. Zadovoljavajuće znanje tog drugog službenog jezika EU-a provjerit će komisije za odabir tijekom intervjua. Za potrebe provjere dio intervjua može se voditi na tom drugom jeziku. |
| --- | --- |

—

jezici: kandidati moraju imati temeljito znanje jednog službenog jezika Europske unije (4) i zadovoljavajuće znanje još jednog službenog jezika Europske unije. Zadovoljavajuće znanje tog drugog službenog jezika EU-a provjerit će komisije za odabir tijekom intervjua. Za potrebe provjere dio intervjua može se voditi na tom drugom jeziku.

| — | dobna granica: na dan imenovanja kandidati moraju moći odraditi pun četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan imenovanja kandidati moraju moći odraditi pun četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o prikladnosti za obavljanje poslova radnog mjesta i biti fizički sposobni obavljati ih.

Neovisnost i izjava o sukobu interesa

Izvršni direktor potpisuje izjavu o preuzimanju obveze neovisnog djelovanja u javnom interesu i izjavu o svakom interesu za koji bi se moglo smatrati da je u sukobu s njegovom neovisnošću. Kandidati u prijavi moraju potvrditi da na to pristaju.

Odabir i imenovanje

Direktora imenuje Upravni odbor Zajedničkog poduzeća EuroHPC među kandidatima iz užeg izbora na prijedlog Europske komisije.

Za provedbu ovog natječaja nadležna je Europska komisija u skladu s člankom 8. Statuta iz Uredbe u suradnji s Upravnim odborom Zajedničkog poduzeća.

Postupak zapošljavanja za popunjavanje radnog mjesta izvršnog direktora ovisi o raspoloživosti proračuna i o odobrenju plana radnih mjesta Zajedničkog poduzeća.

Europska komisija osniva komisiju za predodabir. Ta komisija pregledava sve prijave i odabire određeni broj kandidata čiji profil najbolje odgovara navedenim kriterijima za odabir. Ti kandidati mogu biti pozvani na intervju s komisijom za predodabir.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja (CCA). Kandidati koje CCA pozove na intervju sudjelovat će i u cjelodnevnom testiranju koje u centru za procjenu kandidata provode vanjski stručnjaci za ljudske resurse. Na temelju intervjua i rezultata koje su kandidati postigli u centru za procjenu CCA sastavlja uži popis kandidata koje smatra prikladnima za radno mjesto izvršnog direktora.

Kandidate s tog popisa intervjuiraju članovi Komisije nadležni za glavnu upravu zaduženu za odnose sa Zajedničkim poduzećem EuroHPC (6).

Nakon tih intervjua Europska komisija sastavlja uži popis kandidata i prosljeđuje ga upravnom odboru Zajedničkog poduzeća EuroHPC. On može intervjuirati kandidate s užeg popisa prije nego što među kandidatima s užeg popisa Komisije imenuje izvršnog direktora.

Uključivanje na Komisijin uži popis kandidata nije jamstvo imenovanja.

Postupak odabira se iz funkcionalnih razloga te radi njegova što bržeg završetka u interesu kandidata i institucije provodi isključivo na engleskom i/ili francuskom jeziku (7).

Jednake mogućnosti

Europska komisija i Zajedničko poduzeće primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (8).

Uvjeti zaposlenja

Plaća i uvjeti zaposlenja utvrđeni su u Uvjetima zaposlenja ostalih službenika (9).

Uspješnoga će kandidata upravni odbor Zajedničkog poduzeća EuroHPC zaposliti kao člana privremenog osoblja u skladu s člankom 2. točkom (a) Uvjeta zaposlenja ostalih službenika u razredu AD 14. Ovisno o duljini radnog iskustva bit će svrstan u stupanj 1 ili 2 u tom razredu. Imenuje se na prvi mandat od pet godina.

Prije kraja tog razdoblja Komisija, prema potrebi uz sudjelovanje članova koji nisu iz Unije, ocjenjuje rad izvršnog direktora te buduće zadaće i izazove Zajedničkog poduzeća EuroHPC. Upravni odbor na prijedlog Komisije, kojim se uzima u obzir prethodno spomenuta ocjena, može jedanput produljiti mandat izvršnog direktora za razdoblje od najviše četiri godine.

Kandidatima napominjemo da u skladu s Uvjetima zaposlenja ostalih službenika svaki novi član osoblja mora proći probni rad u trajanju od devet mjeseci.

Mjesto rada je Luxembourg, gdje se nalazi Zajedničko poduzeće EuroHPC.

Radno mjesto dostupno je od 1. studenoga 2019.

Postupak prijave

Prije podnošenja prijave kandidati moraju pažljivo provjeriti ispunjavaju li sve uvjete za sudjelovanje, a osobito one koji se odnose na potrebne akademske kvalifikacije, radno iskustvo na visokom položaju i znanje jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice te slijediti upute koje se odnose na različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte koja će služiti za potvrdu njihove registracije i korespondenciju tijekom različitih faza postupka. Stoga su kandidati dužni obavijestiti Europsku komisiju o svakoj njezinoj promjeni.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo kandidati mogu napisati na svakom službenom jeziku Europske unije.

Nakon podnošenja elektroničke prijave kandidati će primiti poruku e-pošte kojom se potvrđuje da je njihova prijava registrirana. Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu putem interneta pratiti postupak obrade svoje prijave. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na sljedeću adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 19. lipnja 2019. u 12 sati (podne) prema briselskom vremenu, nakon čega prijava više neće biti moguća.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad različitih komisija za odabir tajan. Kandidati ne smiju stupiti u izravan ili neizravan kontakt s njihovim članovima niti to smiju učiniti treće osobe u njihovo ime. Sve upite treba nasloviti na tajništvo relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (10) od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka. To se osobito odnosi na povjerljivost i sigurnost takvih podataka.

---

(1)  Uredba Vijeća (EU) 2018/1488 od 28. rujna 2018. o osnivanju Zajedničkog poduzeća za europsko računalstvo visokih performansi (SL L 252, 8.10.2018., str. 1.).

(2)  Upravni odbor sastoji se od predstavnika Komisije, u ime Unije, i predstavnika država sudionica. Upravni odbor u cijelosti je odgovoran za strateško usmjeravanje i poslovanje Zajedničkog poduzeća i nadgleda provedbu njegovih aktivnosti.

(3)  Za sve godine rukovoditeljskog iskustva kandidati u svojem životopisu moraju navesti sljedeće: 1. naziv rukovoditeljskog radnog mjesta i dužnosti koje su obavljali, 2. broj podređenih zaposlenika, 3. proračunska sredstva kojima su upravljali, 4. broj nadređenih i podređenih hijerarhijskih razina te 5. broj rukovoditelja iste razine.

(4)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(5)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(6)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(7)  Komisije za odabir pobrinut će se da izvorni govornici tih jezika nemaju neprimjerenu prednost.

(8)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(9)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(10)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---